Perota lielgabals

Perota lielgabals () ir caur stobru lādējams vītņstobra lielgabals. Tas tika plaši izmantots Amerikas pilsoņu kara laikā.

Lielgabalu projektēja Roberts Pārkers Perots, Vestpointas akadēmijas absolvents. Viņš atstāja militāro dienestu 1836. gadā un kļuva par Vestpointas metāllietuves uzraugu Koldspringā, Ņujorkā. 1860. gadā viņš radīja pirmo sava dizaina lielgabalu un tam atbilstošu šāviņu. Izgudrojums tika patentēts 1861. gadā.
 Ražošana 
Ierocis bija izgatavots no čuguna un tērauda. Čuguns bija labs materiāls, bet pārāk trausls. Perotss nolēma pastiprināt čuguna stobru ar tērauda slāni. Līdzīgi ieroči bija ražoti arī iepriekš, taču Perots izstrādāja īpašu metināšanas metodi, kas palīdzēja izvairīties no daudziem defektiem.

Daži Amerikas pilsoņu kara vēsturnieki atzīmē, ka, lai gan Perota lielgabals bija precīzāks nekā daudzi līdzīgi ieroči, tas bija arī mazāk uzticams tā čuguna detaļu dēļ.

Turklāt bija gadījumi, kad eksplodēja lielgabalu stobri, kā ziņoja laikraksts "New York Times": “Jau trešo reizi aplenkuma baterijā Vestpointā eksplodēja smagais Perota lielgabals, kamēr kadeti bija iesaistījušies savā ierastajā praksē. Ziņojumi par incidentu liecina, ka vairāki kadeti tika nopietni ievainoti, un tikai tīras veiksmes dēļ visa lielgabalu komanda netika iznīcināta.”

 Kaujas pielietojums 
Perota lielgabala parādīšanās nekavējoties mainīja nocietinājumu un piekrastes aizsardzības principus. Pulaski forta apšaude, kur lielgabali demonstrēja savu efektivitāti cīņā pret akmens sienām, bija simboliska. Šajā kaujā 30 mārciņu Perota lielgabalu nodarītie postījumi pārsteidza abas puses.

1862. gada Entietamas kaujā Savienības armija izmantoja 42 Perota lielgabalus, bet Konfederācijas armija — 36.
Purva eņģelis 
Slavenu lielo 8 collu (200 mm) Perota lielgabalu, ko sauca par "Purva eņģeli", Savienības brigādes ģenerālis Kvinsijs Adamss Gilmors izmantoja, lai bombardētu Čārlstonu, Dienvidkarolīnā. To apkalpoja 11. Meinas brīvprātīgo kājnieku pulks.Wise, Stephen R. (1994). Gate of Hell: Campaign for Charleston Harbor, 1863. . University of South Carolina Press. .

1863. gada 21. augustā Gilmors nosūtīja Konfederācijas ģenerālim P. G. T. Boregardam ultimātu pamest stipri nocietinātās pozīcijas Morisa salā, pretējā gadījumā Čārlstonas pilsēta tiktu apšaudīta. Kad pozīcijas netika evakuētas dažu stundu laikā, Gilmors pavēlēja Perota lielgabalam šaut uz pilsētu. Laikā no 22. līdz 23. augustam Purva eņģelis 36 reizes apšaudīja pilsētu (pats lielgabals eksplodēja ar 36. šāvienu), izmantojot daudz aizdedzinošu šāviņu, kas nodarīja nelielus postījumus un nelielus upurus. Kauju padarīja vēl slavenāku rakstnieka Hermana Melvila dzejolis "Purva eņģelis".Vincent, Howard P. (1947). Collected Poems of Herman Melville. Packard and Company.

Pēc kara bojāts Perota lielgabals, kas, domājams, bija Purva eņģelis, tika pārvietots uz Trentonu, Ņūdžersijas štatā, kur tas šodien atrodas kā piemiņas zīme Kedvelederas parkā."The Swamp Angel". The New York Times, December 1, 1876.

 Atsauces 

 Ārējās saites 

 10 pdr. Parrott Rifle at the Civil War Artillery Compendium
 Full Profile of the 10 pdr. Parrott Rifle
 Full Profile of the 20 pdr. Parrott Rifle
 Profile and Photos of The Swamp Angel
 The Civil War Artillery Page
 Civil War Artillery Projectiles

Kategorija:Ieroči pēc alfabēta
Kategorija:Artilērija
Kategorija:Amerikas pilsoņu karš